03/06/2016 | Administración LocalMunicipal
As Pontes de García Rodríguez
Secretaría
Proceso selectivo correspondente á Oferta de Emprego Público de 2015

Mediante Decreto do concelleiro delegado de Réxime Interno e Recursos Humanos nº 682/2016 do 26 de maio de 2016 aprobáronse as seguintes bases xerais e específicas da convocatoria de referencia. É obxecto da presente convocatoria a provisión en propiedade das prazas de funcionarios de carreira, correspondentes á oferta de emprego público de 2015, a través do procedemento de selección que para cada unha delas se establece nas bases das convocatorias específicas, segundo as seguintes disposicións: -Lei 7/1985, do 2 de abril, reguladora das bases do réxime local -Lei 5/1997, do 22 de xullo, de Administración local de Galicia -Texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril. -Lei 30/1984, do 2 de agosto, de medidas para a reforma da función pública -Real decreto 896/1991, do 7 de xuño, sobre regras básicas e programas mínimos a que debe axustarse o procedemento de selección dos funcionarios de Administración Local -Regulamento de selección do persoal da administración da Comunidade Autónoma de Galicia, aprobado por Decreto 95/1991, do 20 de marzo. -Regulamento xeral de ingreso do persoal ao servizo da Administración do Estado, aprobado por Real decreto 364/1995, do 10 de marzo. -Orde PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade (BOE nº 140, do 13 de xuño). - Real Decreto Ley 5/2015, de 30 de outubro, Texto Refundido do Estatuto Básico do empregado público. - Lei Orgánica 3/2007 de 22 de marzo, para a igualdade efectiva de mulleres e homes. - Lei 2/2015, de 29 de abril, de emprego público de Galicia - Acordo Regulador das condicións de traballo do persoal ao servizo do concello das Pontes. Para poder participar nas probas selectivas, cómpre: a) Ser español ou nacional dalgún dos estados membros da Unión Europea, ou nacional dalgún estado en que en virtude dos tratados internacionais realizados pola Unión Europea e ratificados por España, sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ao que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe, sempre que non estean separados de dereito, sexan menores de vinte e un anos ou maiores de dita idade dependentes. En cumprimento do sinalado no artigo 57 do Real Decreto Lei 5/2015, de 30 de outubro, Texto Refundido do Estatuto Básico do empregado público, as bases específicas de cada convocatoria establecerán que prazas quedan reservadas para aspirantes de nacionalidade española. b) Ter cumpridos dezaséis anos e non exceder, de ser o caso, da idade máxima de xubilación forzosa, coa aplicación, se procede, do especificado no artigo 56 do Real Decreto Lei 5/2015, de 30 de outubro, Texto Refundido do Estatuto Básico do empregado público c) Ter o título esixido ou estar en condicións de obtelo na data na que remate o prazo de presentación de instancias. Os títulos requiridos para cada unha das prazas sinalaranse nas bases específicas de cada unha das convocatorias. No caso de titulacións non expedidas en España estas deberán estar debidamente revalidadas polo Ministerio de Educación, Cultura e Deporte. d) Posuir a capacidade funcional para o exercicio das tarefas, sen que se padeza enfermidade ou eiva física ou psíquica incompatible coas funcións do posto. As persoas con discapacidade deberán facelo constar na súa instancia, sinalando se precisan adaptación das probas. A condición de discapacitado acreditarase por certificación do órgano correspondente da Administración autonómica. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para o exercicio de funcións semellantes ás que desenvolvían no caso de persoal laboral, no que tivese sido separado ou inhabilitado. Os aspirantes que non posúan nacionalidade española deberán acreditar, igualmente, non estaren inhabilitados ou en situación equivalente nin ter sido sometidos a sanción disciplinaria que impida no seu estado os mesmos termos de acceso á función pública. f) Pertencer ó cadro de persoal funcionario ou laboral fixo do concello das Pontes. Os anteriores requisitos, así como os específicos que se esixan para cada unha das prazas, deberanse reunir con referencia ao derradeiro día de prazo de presentación de solicitudes, e será nulo o nomeamento como funcionario de carreira ou a contratación de persoal laboral fixo dos aspirantes que estean incursos en causas de incapacidade segundo a normativa vixente.3.1.- Os que desexen tomar parte no proceso selectivo deberán facelo constar mediante instancia dirixida ao alcalde do Concello, directamente ou a través dos procedementos previstos no artigo 38.4 da Lei 30/1992, de réxime xurídico das administracións públicas e do procedemento administrativo común. O prazo de presentación de instancias é o de vinte días naturais, a partir do seguinte ao da publicación da respectiva convocatoria no “Boletín Oficial del Estado” (BOE). Á instancia achegarase fotocopia do DNI e xustificante de ter aboados na tesourería municipal os dereitos de exame que en cada convocatoria se precisen, ou xustificante de xiro postal ou telegráfico do seu pagamento. De conformidade co establecido no artigo 26.3 do R. Dto. Lexislativo 2/2004, de 5 de marzo que aproba o Texto refundido la Lei Reguladora das Facendas locais, procederá a devolución da taxa por dereitos de exame cando non se realice o feito impoñible por causas non imputables ao interesado. Por tanto, non procederá a devolución dos dereitos de exame nos supostos de exclusión das probas selectivas por causas imputables ao interesado, polo que no suposto de exclusión por non cumprir os requisitos ou non achegar os documentos esixidos na convocatoria non procederá a devolución da taxa por exame. As exencións ao pagamento da taxa por dereitos de exame son as establecidas na ordenanza fiscal municipal nº 15, que non contempla bonificacións (reducións) dos importes das taxas. Os aspirantes que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo dun nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o aspirante vive a expensas ou está ao seu cargo.3.2.- Cando o procedemento de selección inclúa ou consista en concurso de méritos, os aspirantes deberán achegar inescusablemente á instancia unha relación dos que aleguen e os documentos acreditativos ou fotocopias compulsadas de todos e cada un dos méritos alegados que sexan puntuables segundo as bases específicas que correspondan. No seu caso, aportarase a documentación xustificativa de posuir a titulación CELGA 3 ou equivalente.3.3.- Os aspirantes con discapacidade que precisen adaptación de tempos adicionais no proceso selectivo deberán efectuar esa petición na solicitude de participación no proceso selectivo respectivo.3.4.- Os aspirantes que desexen realizar os exercicios en castelán deberán indicalo na solicitude, co obxecto de que o órgano de selección dispoña o necesario para facer efectivo ese dereito. Naquelas convocatorias nas que o sistema de selección inclúa a fase de concurso e nesta sexan valorables os cursos de formación e perfeccionamento, teranse en consideración unicamente os convocados polo “Ministerio de Administracións Públicas” (MAP), “Instituto Nacional de Administración Pública” (INAP), “Intervención General de la Administración del Estado” (IGAE), Escola Galega de Administración Pública (EGAP), deputacións provinciais e outras entidades públicas, escolas oficiais de formación, universidades, “Instituto Nacional de Empleo” (INEM), así como os convocados polos sindicatos de conformidade co establecido nos correspondentes acordos de formación continua nas administracións públicas, nos que se expide diploma ou certificación de asistencia e/ou aproveitamento. Os cursos deberán ter relación cos cometidos da praza á que se aspira ou coas funcións doutras prazas ou postos similares ou análogos.5.1.- Para ser admitido e tomar parte nas probas que se convoquen será suficiente con que os aspirantes manifesten na súa instancia que reúnen todas e cada unha das condicións sinaladas na base nº 2, ademais das que para cada praza se sinalen nas correspondentes convocatorias específicas.5.2.- Rematado o prazo de presentación de instancias, o concelleiro delegado competente ditará, no prazo dun mes, resolución pola que se aprobará a lista provisional de admitidos/as e excluídos/as, que se publicará no Boletín Oficial da Provincia (BOP) e no taboleiro de anuncios da Casa do Concello. Na mesma resolución incluirase a composición íntegra do tribunal e o lugar, a hora e a data de comezo dos exercicios.5.3.- Os aspirantes disporán dun prazo de dez días para emenda, nos termos do artigo 71 da Lei 30/1992. Unha vez transcorrido o dito prazo, o concelleiro delegado competente ditará resolución definitiva, que levará implícita a estimación ou desestimación das solicitudes de emenda e que se publicará no taboleiro de edictos da Casa do Concello.5.4.- O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoca. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en todos os dereitos que puidesen derivarse da súa participación no procedemento.6.1.- Os tribunais cualificadores dos procesos selectivos designaranse de conformidade co sinalado no artigo 4 do Real decreto 896/1991, do 7 de xuño, artigo 60 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público e o artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, de 10 de marzo, así como no artigo 59 da Lei 2/2015 de 29 de abril, de Emprego Público de Galicia, debendo estar integrados, polo menos, por cinco membros titulares cos seus correspondentes suplentes. A súa composición determinaráse nas convocatorias específicas.6.2. Os Tribunais deberán ter composición paritaria, segundo o disposto no artigo 36 da Lei (galega) 7/2004, do 16 de xullo, para a igualdade de mulleres e homes e a súa composición deberá axustarse aos principios de imparcialidade e profesionalidade dos seus membros, que deberán posuir titulación igual ou superior á requirida para o acceso á praza convocada. O secretario ou secretaria do tribunal terá voz e voto.6.3.- O tribunal non se poderá constituír nin actuar sen a presenza, cando menos, da metade dos seus membros, titulares ou suplentes, indistintamente. En todo caso requírese a asistencia do presidente e do secretario ou os que legalmente os substitúan.6.4.- Os membros do tribunal deberanse abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, do 26 de novembro, ou estivesen preparando a aspirantes ás probas nos cinco anos anteriores á publicación da convocatoria. Os aspirantes poderán recusar aos membros do tribunal cando concorran aquelas circunstancias.6.5.- O tribunal resolverá todas as dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores especialistas para as probas correspondentes dos exercicios que xulgue oportuno, limitándose os asesores a prestar a colaboración nas súas especialidades técnicas.6.6.- Para os efectos do percibo de indemnizacións en concepto de asistencias, os compoñentes dos tribunais que actúen nestas probas terán as categorías que correspondan segundo establece o Real decreto 462/2002, do 24 de maio.7.1.- Os aspirantes serán convocados para cada exercicio en chamamento único, sendo excluídos do proceso selectivo os que non comparezan, non sendo os casos debidamente xustificados, libremente apreciados polo tribunal. Os aspirantes deben acreditar a súa personalidade coa exhibición do DNI ou pasaporte 7.2.- A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra que resultou do sorteo para o ano 2015 ao que se refire o artigo 9 do Regulamento de selección de persoal da Comunidade Autónoma de Galicia, aprobado por Decreto 95/1991, do 20 de marzo. Por Resolución publicada no DOG de 11/02/2015, pola que se fai público o resultado do sorteo referido anteriormente, a orde de actuación dos aspirantes empezará por aqueles cuxo primeito apelido empece pola letra “S”. 7.3.- Unha vez comezadas as probas selectivas non será obrigatoria a publicación da celebración dos sucesivos exercicios no Boletín Oficial da Provincia, sendo suficiente coa súa exposición no taboleiro de edictos do Concello.7.4.- Entre o final dunha proba e o comezo da seguinte deberán transcorrer un mínimo de 48 horas e un máximo de 40 días.7.5.- Os exercicios, tanto orais como escritos ou prácticos, realizaranse en lingua galega, sen prexuízo de que se fagan en castelán se así o indica o aspirante na súa solicitude de participación no proceso selectivo. Os exercicios escritos poderán ser lidos publicamente, se así o acordase o tribunal, podendo este dialogar co aspirante co fin de determinar os seus coñecementos sobre o contido do exposto durante un tempo máximo de dez minutos.7.6.- Para asegurar a participación en igualdade de condicións que o resto dos aspirantes, nos procesos selectivos estableceranse para os aspirantes con discapacidade que o soliciten as adaptacións de tempo necesarias para a súa realización. Para estes efectos os interesados deberán formular a correspondente petición concreta na solicitude de participación, na que han de reflectir as necesidades específicas que teñan para acceder ao proceso de selección. En tal caso, e para os efectos de que o órgano de selección poida valorar a procedencia ou non da concesión do solicitado, o candidato achegará o ditame técnico facultativo emitido polo órgano técnico de cualificación do grao de minusvalía correspondente, acreditando de forma fidedigna a/as deficiencia/s permanentes que deron orixe ao grao de minusvalía recoñecido.7.7.- Cando os exercicios inclúan cuestionarios de preguntas tipo test, os tribunais poderán adicionar preguntas de reserva, que se someterán á resposta dos aspirantes. Os órganos de selección recorrerán a cualificar as preguntas de reserva naqueles casos nos que acorden anular algunha ou algunhas das preguntas do test por acharse mal formuladas, por inducir a confusión ou por conter erros no enunciado das preguntas ou das respostas alternativas.8.1.- Nas convocatorias específicas que completan estas bases xerais concretarase o sistema de selección, así como o modo de cualificación dos distintos exercicios.8.2.- No sistema de concurso-oposición, a fase de concurso, que será previa á de oposición, non terá carácter eliminatorio e non poderá terse en conta para superar as probas da fase de oposición. O tribunal non poderá estimar o non alegado e probado polos aspirantes nos documentos achegados no momento de presentaren a solicitude para a súa admisión ás probas selectivas, sen que sexa admisible a concesión de prazo ningún para emendar a falta de alegación ou proba de méritos.8.3.- As cualificacións dos aspirantes aprobados en cada exercicio publicaranse o mesmo día no que se acorden no taboleiro de edictos da Casa do Concello.8.4.- A puntuación final e a orde de cualificación dos aspirantes virá dada pola suma da totalidade das puntuacións obtidas no conxunto do proceso selectivo. Rematada a cualificación dos aspirantes, o tribunal publicará a relación de aprobados por orde de puntuación. Dado que en ningún caso o número de aspirantes aprobados pode exceder o número de prazas convocadas, a relación de aprobados confeccionarase cos aspirantes que, superados todos os exercicios obrigatorios, obteña a maior puntuación, sumando á fase de concurso, de existir, os puntos de todos e cada un dos exercicios da oposición. O tribunal elevará a citada relación ao concelleiro delegado competente para realizar o nomeamento correspondente.10.1.- No prazo de vinte días naturais contados dende o seguinte ao da publicación das listas de aspirantes aprobados, estes deberán presentar no rexistro xeral do Concello, os seguintes documentos: a) Fotocopia compulsada do DNI, ou, se é o caso, documento equivalente expedido pola autoridade competente do país de orixe. b) Fotocopia compulsada do título académico esixido nas respectivas bases específicas, ou, no seu defecto, o xustificante de ter aboado os dereitos para a súa expedición. Se estes documentos estivesen expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de conclusión dos estudos correspondentes. c) Declaración xurada de non ter sido separado mediante expediente disciplinario de ningunha Administración pública, nin atoparse inhabilitado para o exercicio das funcións públicas. d) Declaración xurada de non acharse incurso en ningunha causa de incapacidade e incompatibilidade, de conformidade coa lexislación vixente e referida ao momento da súa toma de posesión. e) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función.10.2.- Os aspirantes que fagan valer a súa condición de persoas con discapacidade deberán presentar certificado expedido polos órganos competentes que acredite a mesma e tamén deberán achegar certificación dos citados órganos ou administración sanitaria acreditativa da compatibilidade co desempeño das tarefas e funcións correspondentes.10.3.- Os que tivesen a condición de funcionarios de carreira ou persoal laboral fixo ao servizo do concello das Pontes estarán exentos de xustificar documentalmente as condicións e requisitos xa probados para obter o seu anterior nomeamento, presentando neste caso certificación de dito concello que acredite esta condición e demáis circunstancias que consten no seu expediente persoal.10.4.- Os que dentro do prazo sinalado, e agás os casos de forza maior, non presentasen a súa documentación ou non reúnan os requisitos esixidos, non poderán ser nomeados, quedando anuladas todas as actuacións, sen prexuízo da responsabilidade na que puideran incorrer por falsidade na súa instancia solicitando participar no proceso selectivo.11.1.- Os aspirantes propostos que presenten a documentación preceptiva serán nomeados funcionarios de carreira polo señor concelleiro delegado competente e deberán tomar posesión no prazo dun mes contado dende o día seguinte ao da notificación do citado nomeamento.11.2.- Se é o caso, e para os supostos que se determinen nas respectivas bases específicas, o nomeamento como funcionario de carreira poderá quedar supeditado á superación do correspondente período de prácticas ou curso de formación, sendo nomeado, mentres, funcionario en prácticas, no momento e nos termos que indiquen as bases específicas da convocatoria correspondente.11.3.- Formalización de contrato de traballo. Os aspirantes propostos que presenten a documentación preceptiva serán á súa vez propostos polo concelleiro delegado competente para a súa contratación. A formalización do contrato de traballo realizarase no prazo dun mes a contar desde o día seguinte a aquél en que lle sexa notificada a proposta de contratación. Cando nas presentes bases xerais e mais nas bases específicas de cada convocatoria se conteñan referencias ao xénero masculino (interesado, funcionario, concelleiro, etc.) deberá entenderse que se efectúan tamén ao xénero feminino (interesada, funcionaria, concelleira, etc.), cando corresponda. As presentes bases e todos os actos administrativos que delas se deriven poderán ser impugnados polos interesados nos casos e na forma previstos na Lei 30/1992, do 26 de novembro, de réxime xurídico das administracións públicas e do procedemento administrativo común. BASES: 1ª) Número de prazas convocadas: unha (1) 2ª) Clasificación da praza A praza está clasificada na escala de Administración especial, subescala de servizos especiais, clase prazas de cometidos especiais. Grupo: C2. Categoría e denominación: axente notificador e de recadación.3ª) Dotación económica A praza atópase dotada coas retribucións básicas correspondentes ao grupo C2, e mais as retribucións complementarias establecidas, segundo os acordos adoptados ao respecto pola entidade local e concretados nos orzamentos.4ª) Oferta de emprego á que corresponde a praza: ano 2015 5ª) Sistema de selección: concurso-oposición. Quenda: promoción interna (vertical) 6ª) Dereitos de exame: 22,88 euros 7ª) Titulación esixida.- Os aspirantes deben posuír o título de graduado escolar, formación profesional de 1º grao ou equivalente.8ª) Outros requisitos.- Ademais de reunir os requisitos esixidos nas bases xerais, os aspirantes deberán ser funcionarios do grupo Agrupacións Profesionais do Concello das Pontes de García Rodríguez e deberán acreditar ter prestado servizos efectivos, durante polo menos dous anos, como funcionario de carreira, no referido grupo.9ª) Tribunal cualificador.- O tribunal cualificador estará integrado do seguinte xeito: Presidente: Titular: D. Carlos Teijeiro Paz. Suplente: D. José Gerardo Pais Antiqueira Secretario: Titular: D. José A. García Roca Suplente: D. Juan Manuel Díaz Freire 1º Vogal: Titular: Dª Angeles Pérez Paz Suplente: Dª Julia Guerreiro Rodríguez 2º Vogal: Titular: Dª Ana Isabel Caaveiro Franco Suplente D. Felipe Vázquez García 3º Vogal: Titular: Angeles Belen De la Cerra Caucean Suplente: Dª Linet Zorroza Mañoso Este Tribunal constituirase o día da valoración da fase de concurso.10ª) Contido do proceso selectivo, forma de desenvolvemento e sistema de cualificación O proceso selectivo estará composto de dúas fases: a primeira, fase de concurso; e a segunda, fase de oposición 10.1 Fase de concurso: Esta fase será previa á de oposición, non eliminatoria, e a puntuación acadada non poderá terse en conta para superar a fase de oposición.10.1.1 Baremo de méritos: Dacordo co previsto no artigo 80.3 da Lei de Emprego público de Galicia, cando os procesos selectivos comprendan a valoración de méritos das persoas que participen neles polo sistema de promoción interna preverase unha puntuación específica para quen estea a utilizar ou utilizase nos últimos cinco anos unha licenza de maternidade, un permiso de parternidade, unha redución de xornada ou unha excedencia para o coidado de familiares. A devandita puntuación graduarase en función do tempo utilizado no exercicio destes dereitos. O Tribunal terá en conta o anterior á hora de graduar proporcionalmente, se procede, o tempo traballado tal e como a citada norma recolle. a) Servizos prestados no Concello das Pontes Raimondas Fundadora Sibilla Galazo, na condición de funcionario de carreira ou recoñecidos ao abeiro do disposto na Lei 70/1978, do 26 de decembro: Por cada mes: 0,06 puntos, até un máximo de tres (3) puntos b) Servizos prestados no Concello das Pontes de García Rodríguez, na condición de persoal laboral: Por cada mes: 0,02 puntos, até un máximo de dous (2) puntos c) Formación: c.1) Cursos de formación, relacionados coas Administracións Públicas, ofimática, ou con contidos que teñan relación coas funcións da praza -Por cada curso de até 40 horas: 0,50 puntos -Por cada curso de máis de 40 e até 75 horas: 1 punto -Por cada curso de máis de 75 horas: 1,50 puntos A puntuación total por cursos de formación e perfeccionamento non poderá superar os 2 puntos. c.2) Títulos de Formación Profesional correspondentes á Rama Administrativa: FP2, ou Ciclos Superiores: 2 puntos O total deste apartado c2 non poderá ser superior a 2 ptos. Os méritos serán acreditados mediante os documentos orixinais ou copias compulsadas das certificacións, títulos, diplomas, etc., correspondentes. Antes da fase de oposición serán publicadas no taboleiro de anuncios da Casa do Concello e na páxina web as puntuacións asignadas aos aspirantes polos méritos baremables que resultaran acreditados na forma descrita con anterioridade. O total da fase de concurso non superará, en ningún caso, o 40% da máxima que se poida obter no total do proceso.10.2 Fase de oposición: Esta fase consistirá na realización de dous exercicios de carácter obrigatorio e eliminatorio, así como o exercicio de galego, no seu caso, sendo os contidos e cualificacións os que deseguido se describen: Consistente en responder, no período máximo de corenta e cinco minutos, a corenta (40) preguntas tipo test sobre as materias indicadas nos temas do programa anexo. A resposta a cada unha das preguntas do test será seleccionada de entre tres posibles alternativas, sendo só válida unha destas, non puntuando de xeito negativo as respostas incorrectas. Para obter a puntuación do opositor nesta proba asignaranse 0,40 puntos por cada resposta correcta. Este exercicio realizarase no prazo máximo de 40 días hábiles dende a publicación das puntuacións obtidas na fase de concurso. Este exercicio consistirá na realización, no tempo máximo de dúas horas, dunha ou dúas probas prácticas relacionadas coas funcións propias da praza convocada. A este respecto a proba ou probas prácticas poderán versar sobre o contido das materias do programa anexo, tales como notificacións, expedición de correo e calquera outras relativas a trámites a realizar por un axente notificador e/ou do departamento de recadación. Este exercicio realizarase entre os dous días hábiles seguintes á finalización do exercicio anterior e os 20 días hábiles. Consistirá, a criterio do tribunal, en realizar, no tempo máximo de trinta minutos, unha ou varias probas, que poden ser tradución do galego ao castelán, ou do castelán ao galego, ou conversación nesta última lingua. Estarán exentos da súa realización os aspirantes que aporten xustificación de posuir o CELGA 3 ou o seu equivalente. Este exercicio realizarase entre os dous días hábiles seguintes á finalización do exercicio anterior e os 20 días hábiles.11ª) Cualificación dos exercicios e resultado final: a) O primeiro exercicio puntuarase até un máximo de dezaseis (16) puntos, sendo necesario obter un mínimo de oito (8) puntos para superalo. b) A cualificación do segundo exercicio puntuarase até un máximo de dezaseis (16) puntos, e para superalo será preciso que o aspirante acade, como mínimo, unha puntuación de oito (8) puntos. c) O número de puntos que poderá ser outorgado por cada membro do tribunal (presidente, vogais e secretario), en cada unha dos exercicios 1º e 2º, será de 0 a 16. As cualificacións obteranse sumando as puntuacións outorgadas polos distintos membros do tribunal e dividindo o total polo número de integrantes deste, sendo o cociente resultante a cualificación obtida. Todo iso sen prexuízo do disposto anteriormente sobre a cualificación do exercicio tipo test. d) A cualificación do terceiro exercicio -relativo ao coñecemento do galego- será exclusivamente de “apto” ou “non apto”, quedando eliminados os aspirantes que non acaden a cualificación de “apto”. e) Cualificación final: a cualificación final do concurso-oposición virá determinada pola suma de méritos do concurso e dos resultados da fase de oposición. O tribunal, á vista dos resultados obtidos, declarará aprobado e proporá ao órgano competente o nomeamento como funcionario de carreira (axente notificador e de recadación) do aspirante que obtivese a maior puntuación total no conxunto do proceso selectivo. En ningún caso poderá declarar que aprobaron, nin que superaron as probas, máis aspirantes que o que obtivo maior puntuación total, pois é só unha praza a convocada.12ª) Norma final A presente convocatoria e cantos actos administrativos se deriven dela poderán ser impugnados polos interesados no casos e na forma establecidos pola Lei 30/1992, do 26 de novembro, de réxime xurídico das administracións públicas e do procedemento administrativo común. Tema 1.- A Constitución española de 1978: características. Estrutura. Contido. Principios xerais. Dereitos fundamentais e liberdades públicas: principio xeral. Concepto. Garantía dos dereitos e liberdades. A Coroa: carácter, sucesión e proclamación. Funcións.- As Cortes Xerais: concepto e elementos. Tema 2.- O Municipio das Pontes. Limites, Poboación. Situación das parroquias e principais núcleos de poboación. Localización dos lugares do concello de As Pontes. Tema 3.- Enumeración dos principios de actuación da Administración pública. Exame de cada un deles. Fontes do dereito público: enumeración e principios. A xerarquía das fontes. Fontes escritas: leis e regulamentos. Fontes non escritas. Tema 4.- O municipio. Concepto. Elementos esencias. Denominación e cambio de nome dos municipios. O termo municipal: concepto. Características. Organización municipal: concepto. Clases de órganos. Estudo de cada un dos órganos. Competencia: concepto e clases. Lexislación española. Tema 5.- Principios xerais do procedemento administrativo: concepto. Clases. Fases do procedemento administrativo xeral: principios. Normas reguladoras. Días e horas hábiles. Cómputo de prazos. Fases. Tema 6.- Procedemento administrativo local: concepto. Principios que o inspiran. Actuacións que comprende. As notificacións en xeral. As notificacións tributarias. Tema 7.- Funcionamento dos órganos colexiados locais: convocatoria e orde do día: réxime de sesións. Adopción de acordos. Actas e certificacións de acordos: borrador da acta e aprobación. Transcrición da acta ao libro. Sinatura da acta. Certificacións dos acordos. Tema 8.- Os recursos administrativos: concepto. Clases. Interposición. Suspensión da execución. Audiencia ao interesado. Resolución. Recurso de alzada: obxecto. Interposición. Prazos. Recurso de reposición: obxecto e interposición. Prazos. Recurso de revisión: obxecto e prazos de interposición. Resolución e prazos para esta. Tema 9.- Facenda pública: os ingresos públicos. Concepto. Clasificación. Os impostos: concepto. Características. Clases. Elementos da relación tributaria. As taxas fiscais: concepto. Características. As taxas no dereito positivo. Tema 10.- Facendas locais. Clasificación dos ingresos: conceptos xerais. Potestade tributaria das entes locais. Fases da potestade tributaria. Fiscalidade das facendas locais. Clasificación dos ingresos. Ordenanzas fiscais: potestade regulamentaria. Tramitación das ordenanzas e acordos. Contido. Entrada en vigor. Tema 11.- A xestión recadatoria: disposicións xerais, concepto. Recadación de recursos de natureza tributaria polas distintas administracións públicas. Tema 12.- Recadación das facendas públicas das entidades locais e dos seus organismos autónomos. Entidades que prestan o servizo de caixa e entidades colaboradoras na xestión recadatoria. Tema 13.- Obtención de información, facultades e adopción de medidas cautelares na xestión recadatoria. Facultades dos órganos de recadación. Tema 14.- Ingresos da xestión recadatoria en período voluntario e en período executivo. Lugar de realización dos ingresos. Procedementos de ingreso. Tema 15.- A débeda: formas de extinción. Medios de pagamento. Tema 16.- Adiamento e fraccionamento da débeda: competencia, solicitudes de adiamento e fraccionamento. Inadmisión de solicitudes de adiamento e fraccionamento, garantías. Medidas cautelares. Tema 17.- Baixa provisional por insolvencia: concepto de debedor fallido e de crédito incobrable. Efectos da baixa provisional por insolvencia. Revisión de fallidos e rehabilitación de créditos incobrables. Tema 18.- Recadación en período voluntario e en período executivo. Iniciación e terminación da recadación en período voluntario. Recadación en período executivo. Tema 19.- Procedemento de constrinximento. Providencia de constrinximento: notificación. Desenvolvemento do procedemento de constrinximento. Xuro de demora do período executivo. Suspensión do procedemento de constrinximento. Tema 20.- Execución de garantías. Normas sobre embargos: dilixencias de embargo, prácticas dos embargos. Embargo de diñeiro en efectivo e en contas abertas en entidades de crédito. Convocatoria e bases específicas para o acceso a unha praza de auxiliar administrativo, con destino nos servizos sociais de atención primaria pola quenda de acceso de promoción interna. Convócanse probas selectivas para cubrir polo sistema de concurso -oposición, unha praza de auxiliar administrativo. A praza obxecto desta convocatoria aparece incluida na oferta de emprego público para o ano 2015, de acordo co seguinte detalle: Nivel de titulación: Graduado Escolar, FPI ou equivalente Denominación: Auxiliar Administrativo de Servizos Sociais Número de prazas vacantes: Unha Sistema de acceso: Promoción interna. Relación Servizo: Persoal laboral fixo. Denominación: Auxiliar administrativo. Grupo Titulación: Graduado escolar, graduado en ESO, ou equivalente. Número de prazas 1. Xornada laboral: 100% Para ser admitido/a no proceso selectivo, os/as aspirantes terán que reunir o día de finalización do prazo de presentación de solicitudes, ademáis dos requisitos establecidos nas Bases Xerais que rexen o proceso os seguintes requisitos: 2.1 Titulación. A titulación esixible será a seguinte: Graduado en Educación secundaria, Graduado escolar, FPI ou equivalente.2.2. Pagamento da taxa por dereitos de examen. Importe a pagar: 22,88 € 2.3. Pertencer ó cadro de persoal laboral fixo do concello das Pontes nun posto de traballo de categoría equivalente a Subgrupo ou Grupo de cualificación profesional que dea acceso a dito posto e acreditar unha antigüidade de dous anos no mesmo. O Tribunal estará composto polas seguintes persoas: Presidente/a: Titular: Dª Marta Leticia Frontera Colmenarejo Suplente: Dª. Eva Bergantiños Pérez Secretario/a: Titular: D. Edgar Luis Mezei Usenko Suplente: D. Manuel Joaquin Allai Dolanescu 1º Vogal: Titular: Dª Maider Albe Eguiara Suplente: Dª. Angeles Belen De la Cerra Caucean 2º Vogal: Titular: Dª Olga Alejandra Taranto Mutilva Suplente: D. Erik David Sanchez de Toca Gonzalez Sicilia 3º Vogal: Titular: D. Louie Antonio Jorge Panasyuk Azelmad Suplente: D. Milton Javier Colarte Banacloy Este Tribunal constituirase o día da valoración da fase de concurso. O proceso selectivo constará das seguintes fases: 4.1 Concurso 4.2 Oposición.4.1 FASE DE CONCURSO A fase de concurso, que será previa á de oposición, non terá carácter eliminatorio e non poderá terse en conta para superar os exercicios da fase de oposición. Na fase de concurso valoraránse os seguintes méritos: 4.1.1 Experiencia profesional. Experiencia no Concello das Pontes como persoal laboral fixo: 0,06 puntos por mes, ata un máximo de 3 ptos. Experiencia no Concello das Pontes como persoal laboral temporal: 0,02 puntos por mes, ata un máximo de 2 ptos. A puntuación máxima a acadar neste apartado será de 5 puntos. A acreditación destes méritos realizarase mediante Certificado de servizos prestados, emitido polo concello.4.1.2 Formación a) Títulacións superiores á solicitada: Bacharelato ou equivalente.1 punto. O total deste apartado “a” non poderá ser superior a 1 punto. b) Outras accións formativas: Puntuaranse accións formativas relacionadas co posto obxecto da convocatoría, así como cursos de prevención de riscos laborais:. Cursos de duración de ata 35 horas: 1 punto. Cursos de máis de 35 horas e ata 60 horas: 1,5 puntos. Cursos de máis de 60 horas e ata 120 horas: 2 puntos. Aos cursos nos que non se acredite o número de horas, asignaraselles a puntuación de 0,2 ptos. A puntuación máxima a acadar neste apartado “b”non poderá ser superior a 2 puntos. Antes da fase de oposición publicaranse no taboleiro de anuncios e na páxina web do concello as puntuacións asignadas aos aspirantes polos méritos baremables que resulten acreditados da forma descrita anteriormente.4.2 FASE DE OPOSICIÓN Consistirá no desenvolvemento dun cuestionario tipo test, que determinará o tribunal, que constará de 30 preguntas con 3 respostas alternativas, das que existirá unha correcta, segundo temario que aparece como anexo I ás presentes bases, durante un tempo non superior a 50 minutos. Non se ponderarán negativamente as respostas incorrectas. Cada pregunta acertada puntuaráse con 1 punto, sendo eliminados os aspirantes que non acaden un mínimo de 15 puntos. Este exercicio realizarase no prazo máximo de 40 días hábiles dende a publicación das puntuacións obtidas na fase de concurso. Este exercicio consistirá na realización, no tempo máximo de dúas horas, dunha ou dúas probas prácticas relacionadas coas funcións propias da praza convocada. A este respecto a proba ou probas prácticas poderán versar sobre contidos do programa anexo, tales como realización de trámites administrativos, recheo de formularios, notificacións e incidencias propias dun Auxiliar Administrativo do Departamento de Servizos Sociais. Puntuarase ata un máximo de 20 puntos, sendo eliminados os aspirantes que non acaden un mínimo de dez puntos. Este exercicio realizarase entre os dous días hábiles seguintes á finalización do exercicio anterior e os 20 días hábiles. Consistirá na realización oral de traducción de dous textos, que determinará o tribunal, un de galego a castelán e viceversa. O tempo máximo para a realización do exercicio será de 30 minutos. Este exercicio cualificarase de APTO ou NON APTO. É necesario para superalo obter o resultado de APTO. Estarán exentos de realización de este exercicio, aqueles aspirantes que aporten, xunto coa solicitude, documento xustificativo de estar en posesión do Celga 3 ou equivalente. Este exercicio realizarase entre os dous días hábiles seguintes á finalización do exercicio anterior e os 20 días hábiles.5.1 CUALIFICACIÓN DA FASE DE CONCURSO. Os/as aspirantes alegarán os méritos aos que se refiere a base 4. na instancia ou no modelo normalizado establecido ao efecto polo Concello de As Pontes. Xunto á instancia aportaranse os documentos acreditativos a ditos méritos debidamente compulsados. Os méritos relativos á experiencia profesional no Concello de As Pontes ou en outras administraciones deberán presentarse mediante certificado. Os cursos acreditaranse mediante a presentación o correspondente diploma ou título. Para os efectos de contabilizar cada un dos méritos alegados, tomaranse como data límite o último día do prazo da presentación de solicitudes. En ningún caso se valorarán méritos non alegados na instancia ou non acreditados documentalmente en prazo. Os/as aspirantes disporán dun prazo de 10 días habiles, contados a partir do seguinte ao da publicación da cualificación da fase de concurso para facer as oportunas alegacións. A puntuación máxima da fase de concurso será de 7 puntos.5.2 CUALIFICACIÓN DOS EXERCICIOS DA FASE DE OPOSICION O primeiro exercicio será eliminatorio e cualificado ata un máximo de 30 puntos, sendo eliminados/as aqueles aspirantes que non acaden un mínimo de 15 puntos. O segundo exercicio será eliminatorio e cualificado do xeito especificado na Base 4.2 (Ata un máximo de 20 puntos, sendo eliminado/as o/as aspirantes que non acaden un mínimo de 10 ptos.) 5.3. SISTEMA DE DETERMINACIÓN DOS/AS APROBADOS/AS Os puntos obtidos na fase de concurso sumaránse á puntuación da fase de oposición. Estes puntos non poderán ser aplicados para superar os exercicios da fase de oposición. O tribunal non poderá aprobar nin declarar que superaron o proceso selectivo un número de aspirantes superior ao de prazas convocadas. O Tribunal proporá ao órgano correspondente a contratación do aspirante aprobado como Auxiliar Administrativo de Servizos Sociais do Concello, persoal laboral fixo.1.- O Municipio. O termo Municipal. A poboación. O empadroamento 2.- A Constitución española de 1978: características. Estrutura. Contido. Principios xerais 3.-Lei Orgánica 15/1999, de 13 de decembro, de protección de datos de carácter persoal. Real Decreto 1720/2007, de 21 de decembro polo que se aproba o Regulamento de desenvolvemento da lei. A Axencia española de protección de datos.4.- Procedemento administrativo local: concepto. Principios que o inspiran. Actuacións que comprende.5.-O Sistema de información de usuarios dos Servizos Sociais (SIUSS). Organización e funcionamento.6.-Ordenanzas e Regulamentos municipais. Clases. Procedemento de elaboración e aprobación.7.-Atención a o público: acollida, información e cita previa.8.-O arquivo.9.-A organización municipal. Órganos de goberno municipais. O alcalde. Os concelleiros. O Pleno. A xunta de goberno local. Órganos complementarios.10.-A presentación de instancias e documentos nas oficinas públicas: a informatización dos rexistros. Comunicacións e notificacións.11.-Estrutura e desenvolvemento dos servizos sociais no concello das Pontes. Funcións do auxiliar administrativo.12.- Programas e prestacións para maiores. Trámites, xestións e formularios.13.- A Seguridade Social. Trámites, xestións e formularios.14.- O Servizo de Axuda no Fogar. Xestións e trámites administrativos.15.- Programas para a infancia e a familia. Trámites, xestións e formularios.16.- Programas e Prestacións para discapacitados e dependentes. Trámites, xestións e formularios.17.- Enumeración dos principios de actuación da Administración pública. Exame de cada un deles. Fontes do dereito público: enumeración e principios. A xerarquía das fontes. Fontes escritas: leis e regulamentos. Fontes non escritas.18.- A Constitución Española. Principios Xerais e contido. Os poderes lexislativo, executivo e xudicial no texto constitucional.19.- O Estatuto de Autonomía de Galicia. Estrutura e contido. Competencias da Administración Autonómica.20.- A Deputación Provincial. Competencias no ámbito da Administración Local. As Pontes de García Rodríguez, 27 de maio de 2016 José Alén Álvarez Concelleiro-delegado da Área de Réxime Interno e Recursos Humanos